ওয়েব ডেস্ক: এবার থেকে বাসে অবশ্যই টিকিট কাটুন, আর সেই টিকিট যাত্রাপথ শেষ হওয়ার পরও নিজের কাছে অন্তত ৩০ মিনিট পর্যন্ত সংরক্ষণ করুন, না হলে আপনি সম্মুখীন হতে পারেন সম্মুখ বিপদের! শাস্তি হতে পারে আপনার। জরিমানা হতে পারে ৩০০ টাকা পর্যন্ত।  ক্যালকাটা স্টেট ট্রান্সপোর্ট কর্পোরেশনের নিয়ম বিধি অনুযায়ী, বাসে টিকিট না কেটে ভ্রমণ আইনত দণ্ডনীয়। টিকিট না কেটে বাসে ভ্রমণ শাস্তিযোগ্য অপরাধ বলেই নীতি-বিধান রচনা করেছে ক্যালকাটা স্টেট ট্রান্সপোর্ট কর্পোরেশন। টিকিট না কেটে বাসে চাপা এবং ধরা পড়লে ৩০০ টাকার জরিমানা করা হবে, এমনটাও লিখিত রয়েছে ক্যালকাটা স্টেট ট্রান্সপোর্ট কর্পোরেশনের বিধানে। এমনকি প্রত্যেক যাত্রীকে তাঁরা অন্তত ৩০ মিনিট পর্যন্ত টিকিট সংরক্ষণের কথাও বলছে।  প্রত্যেক বাসে বাসেই এই প্রচার চালানো হচ্ছে ক্যালকাটা স্টেট ট্রান্সপোর্ট কর্পোরেশনের পক্ষ থেকে। অনেকেরই দেখা এবং জানা, যাঁদের কাছে এই বিষয়টি একেবারেই অজানা, তাঁরা এবার থেকে সতর্ক থাকুন।